Søskende og tvillinger - Hvidovre Kommune
Der tages særlige hensyn, når søskende bliver bliver skrevet op til dagtilbud
Mange forældre ønsker, at deres børn kan gå i samme institution. For i videst mulig omfang at imødekomme dette ønske bliver barnet skrevet op med 12 måneders ekstra anciennitet på ventelisten til den institution, hvor dets ældre bror eller søster går. På den måde får barnet et lille forspring til en plads i denne institution.
Den ekstra anciennitet gælder kun, hvis søskende har samme bopæls adresse, og kommer til at gå mindst 6 måneder i den samme institution. Hvis den ældre bror eller søster vil stoppe i institutionen mindre end 6 måneder efter, at hans eller hendes yngre søskende starter, kan man ikke få den ekstra anciennitet på ventelisten.
Hvis en lillebror eller lillesøster får tilbudt en plads i en af sine to ønskeinstitutioner, men som ikke er søskende-institutionen, bevarer han eller hun sin ekstra anciennitet til søskende-institutionen.
Lillebror eller lillesøster skal heller ikke – som normalt – forblive i en institution i mindst 3 måneder, hvis forældrene har takket ja til pladsen. Hvis barnet bliver tilbudt en plads i søskende-institutionen, inden de 3 måneder er gået, kan forældrene frit flytte barnet til storebror eller storesøsters institution.